Էյֆորիա (հեռուստասերիալ)

«Էյֆորիա» (), պատանեկան դրամա ժանրի ամերիկյան հեռուստասերիալ։ Այն ստեղծվել է Սեմ Լևինսոնի կողմից և հիմնված է եբրայերեն համանուն () մինի սերիալի վրա, որը ստեղծել են Ռոն Լեշեմը, Դաֆնա Լևինը և Թմիրա Յարդենը։ Որպես սերիալի գլխավոր աստղ հադնես է գալիս Զենդեյան։ Հեռուստասերիալը թողարկվել է 2019 թվականի հուլիսի 16-ին HBO հեռուստաալիքով։ 2019 թվականի հուլիսին սերիալը երկարաձգվել է մինչև երկրորդ եթերաշրջան։

Ընդհանուր ակնարկ
Էյֆորիան ավագ դպրոցի աշակերտների մի խմբի մասին է, ովքեր օգտագործում են թմրանյութեր և սոցիալական ցանցեր, փորձում են ձեռք բերել ինքնություն և ընկերություն, փախչել հալածանքներից, փորձում են զգալ սեր։

Դերասաններ և կերպարներ

Հիմնական
Զենդեյան որպես Ռու Բենեթ, 17 տարեկան ապաքինվող թմրամոլ, ով պայքարում է այս աշխարհում իր տեղը գտնելու համար
 Մոդ Ապատոուն որպես Լեքսի Հովարդ, Ռուի մանկության ընկերը և Քեյսիի կրտսեր քույրը
 Անգուս Քլաուդը որպես Ֆեզկո, տեղական թմրավաճառ, Ռուի հետ գտնվում է սերտ հարաբերությունների մեջ
 Էրիկ Դեյնը որպես Քալ Ջակոբս, Նեյթի հայրը, ով գաղտնիքներ ունի իր ընտանիքից
 Ալեքսա Դեմին որպես Մեդի Փերեց, Նեյթի ընկերուհին
 Ջեյքոբ Էլորդին որպես Նեյթ Ջեքոբս, ավագ դպրոցի մարզիկ, որը զայրույթի խնդիրները թաքցնում է սեռական անվստահությամբ
Բարբի Ֆերեյրան որպես Քեթ Հերնանդեզ
 Նիկա Քինգը որպես Լեսլի Բենեթ, Ռուի մայրը
 Սթորմ Ռեյդը որպես Ջիա Բենեթ, Ռուի 13 տարեկան կրտսեր քույրը
Հանթեր Շաֆերը որպես Ջուլս Վոհն, տրանսգենդեր աղջիկ, որը դառնում է Ռուի ամենալավ ընկերուհին՝ քաղաք տեղափոխվելուց հետո
 Ալջի Սմիթը որպես Քրիստոֆեր ՄակՔեյ, երիտասարդ ֆուտբոլիստ և Քեյսիի ընկերը
Սիդնի Սուինին որպես Քեյսի Հովարդ, Լեքսիի ավագ քույրը
Ջավոն Ուոլթոնը որպես Էշթրի, Ֆեզկոյի խորթ կրտսեր եղբայրն ու թմրավաճառ

Արտադրություն

Զարգացում
2017 թվականի հունիսի 1-ին հայտարարվել է, որ HBO-ն պատրաստվում է նոր ձևաչափով նկարահանել 2012 թվականի իսրայելական «Էյֆորիա» հեռուստասերիալը։ Ակնկալվում էր, որ այն կգրի Սեմ Լևինսոնը։ Սեմ Լևինսոնը հիմնել է սերիալը իր երիտասարդական փորձից՝ նույնիսկ թմրամոլության դեմ պայքարը։

2018 թվականի մարտի 13-ին HBO-ի ծրագրավորման նախագահ Քեյսի Բլոյսը Երուսաղեմում INTV համաժողովի ժամանակ հայտարարել է, որ ցանցը փորձնական պատվեր է տվել։ Հայտարարվել է նաև, որ A24 հեռուստատեսությունը կծառայի որպես պիլոտային սերիայի արտադրության ընկերություն։

2018 թվականի մարտի 27-ին հայտարարվել է, որ Օգոսթին Ֆրիզելը կղեկավարի փորձնական սերիայի նկարահանումը և կլինի համագործադիր պրոդյուսեր։ 2018 թվականի հուլիսի 30-ին HBO-ն արդեն տվել է սերիալի պատվերը։ Lրացուցիչ գործադիր պրոդյուսերները կլինեն Դրեյքը, Future the Prince-ը, Ռավի Նադանը և Քևին Թուրենը։

Սերիալը 2019 թվականի հուլիսի 11-ին երկարաձգվել է մինչև 2-րդ եթերաշրջան։

Երաժշտություն

Առաջին եթերաշրջանի երգացանկ

Վարկանիշ 

Շոուի պրեմիերան դիտողների թիվը անցել է 577,000-ից, որոշ ժամանակի ընթացքում դիտողների թիվը հասել է 1 միլիոնի։ #EuphoriaHBO հեշթեգը պրեմիերայից հետո թվիթթերում օգտագործողների ցանկում բարձրացել է ԱՄՆ-ի տարածքում առաջին հորիզոնականին, իսկ ամբողջ աշխարհում՝ երրորդ։

Քննադատություն 
Էյֆորիայի առաջին եթերաշրջանը արժանացել է քննադատների կողմից դրական գնահատականների։

Ծանոթագրություններ

Արտաքին հղումներ
 
 

2010-ականների ամերիկյան հեռուստասերիալներ
Անգլերեն հեռուստասերիալներ
2019 հեռուստասերիալներ
Ամերիկյան դրամա հեռուստասերիալներ
HBO-ի բնօրինակ ծրագրեր